b'\n_START_ARTICLE_\nFerruccio Lamborghini\n_START_PARAGRAPH_\nFerruccio Lamborghini (Renazzo, 28. travnja 1916. - Perugia, 20. velja\xc4\x8de 1993.), punim imenom Ferruccio Elio Arturo Lamborghini, osniva\xc4\x8d tvrtke Automobili Lamborghini, uspje\xc5\xa1nog proizvo\xc4\x91a\xc4\x8da automobila i traktora.\n_START_SECTION_\n\xc5\xbdivotopis\n_START_PARAGRAPH_\nFerruccio Lamborghini je ro\xc4\x91en u malom selu Renazzo, u provinciji Ferrara, pokrajina Emilia-Romagna, roditelji su mu bili poljoprivrednici. Po\xc4\x8deo se je baviti popravljanjem o\xc4\x8devog traktora i poha\xc4\x91ao je tehni\xc4\x8dku \xc5\xa1kolu u Bologni. Za vrijeme drugog svjetskog rata unova\xc4\x8den je u talijansko ratno zrakoplovstvo gdje je radio u prijevoznom odjelu. 1944.g. zarobile su ga britanske snage gdje je do kraja rata radio u odjelu za popravke vozila. Poslije rata vratio se u rodno mjesto gdje je od ratnih vi\xc5\xa1kova po\xc4\x8deo sastavljati traktore u svojoj maloj gara\xc5\xbei za lokalno stanovni\xc5\xa1tvo. Zbog velike potra\xc5\xbenje i kvalitete traktora posao mu je i\xc5\xa1ao dobro i ubrzo je preselio u ve\xc4\x87u radionu. U to vrijeme po\xc4\x8deo je prera\xc4\x91ivati Fiatova vozila za natjecanje u auto utrkama. U prera\xc4\x91enom Fiat Topolinu i sam Ferruccio je nastupio 1948.g. u poznatoj utrci Mille Miglia. Na nesre\xc4\x87u automobil je uni\xc5\xa1ten u sudaru. 1949.g. Lamborghini je po\xc4\x8deo proizvoditi traktore, bez kori\xc5\xa1tenja ratnih ostataka. Uskoro su traktori Lamborghini postali najbolji u Italiji. Obogativ\xc5\xa1i se na traktorima Ferruccio je osnova drugu tvornicu koja je proizvodila sustave za klimatizaciju i centralno grijanje. Lamborghini je postao jedan od najbogatijih ljudi u Italiji.\n_START_SECTION_\nOsnivanje Automobili Lamborghini\n_START_PARAGRAPH_\nBogati proizvo\xc4\x91a\xc4\x8d traktora i sustava za klimatizaciju i centralno grijanje, Lamborghini bio je i skuplja\xc4\x8d sportskih automobila. U svojoj kolekciji imao je nekoliko skupocjenih automobila, Mercedes, Jaguar i Ferrari. Primjetio je da kva\xc4\x8dila njegovih traktora koriste neke iste dijelove, istog proizvo\xc4\x91a\xc4\x8da kao i njegov Ferrari. Pri\xc5\xa1ao je Enzu Ferrariju s kritikom da kva\xc4\x8dila na Ferrarijima imaju problema s pouzdano\xc5\xa1\xc4\x87u sli\xc4\x8dno kao i njegovi traktori. Ferrari je uvrijedio Lamborghinija rekav\xc5\xa1i mu da proizvo\xc4\x91a\xc4\x8d traktora nije kvalificiran da kritizira Ferrari. Ferruccio Lamborghini sam je uklonio kvar na kva\xc4\x8dilu Ferrarija uz pomo\xc4\x87 rezervnih dijelova iz vlastitog skladi\xc5\xa1ta. Nakon toga Ferrari je radio besprijekorno. Uvrije\xc4\x91eni Lamborghini odlu\xc4\x8dio je napraviti automobil koji \xc4\x87e biti "bolji Ferrari od Ferrarija"._NEWLINE_Da bi ostvario ovaj cilj, osnovao je svoju vlastitu tvrtku za proizvodnju automobila u blizini tvronice Ferrari i uposlio dva biv\xc5\xa1a zaposlenika u Ferrariju Gianpaolo Dallaru i Boba Wallaca da mu razviju automobil. Prvi automobil u proizvodnji bio je model Lamborghini 350GT koji je bio u svemu nadmo\xc4\x87niji od Ferrarija._NEWLINE_Tre\xc4\x87i model tvrtke bila je Miura, legendarni model koji je zapo\xc4\x8deo sa obi\xc4\x8dajem ugradnje motora izme\xc4\x91u prednje i stra\xc5\xbenje osovine za sportske automobile.\n_START_SECTION_\nLamborghinijeva odluka o neutrkivanju\n_START_PARAGRAPH_\nDok su ostali proizvo\xc4\x91a\xc4\x8di koristili auto utrke kako bi pokazali brzinu, pouzdanost i tehni\xc4\x8dku superiornost svojih modela, Ferruccio Lamborghini je jasno rekao da njegova tvrtka ne\xc4\x87e sudjelovati u utrkama. To je uzrokovalo dosta napetosti izme\xc4\x91u Ferruccia i njegovih in\xc5\xbeinjera iz Ferrarija koji su bili veliki entuzijasti za utrke. Nekolicina od njih po\xc4\x8dela je samostalno u svoje slobodno vrijeme raditi na trka\xc4\x87em modelu sa motorom smje\xc5\xa1tenim izme\xc4\x91u osovina. Kada je Lamborghini to otkrio, dopustio je nastavak razvoja modela, ali je inzistirao da se ne napravi verzija za utrkivanje. Projekt je kasnije evoluirao u Miuru.\n_START_SECTION_\nBorbe bikova\n_START_PARAGRAPH_\nZa simbol tvrtke uzet je bik, horoskopski znak Lamborghinija. Miura model je dobio ime prema poznatom treneru bikova za borbu don Eduarda Miure. Islero model je nazvan prema imenu bika (treniranog ga don Eduardo Miura) koji je usmrtio poznatog \xc5\xa1panjolskog matadora Manuela Rodrigueza. Espada zna\xc4\x8di ma\xc4\x8d, ina\xc4\x8de oru\xc5\xbeje matadora._NEWLINE_Jarama podru\xc4\x8dje u \xc5\xa0panjoskoj poznato po uzgoju bikova i staza za moto utrke u blizini Madrida. Posljednji model Lamborghinija koji je predstavljen za vrijeme dok je na \xc4\x8delu tvrtke bio Ferruccio imao je naziv Countach, jedini koji nije imao veze s borbama bikova. Kasniji vlasnici vratili su se tradiciji davanja imena vezano uz borbe bikova.\n_START_SECTION_\nPovla\xc4\x8denje\n_START_PARAGRAPH_\nVelika investicija u pove\xc4\x87anje proizvodnih kapaciteta tvornice traktora bila je uzaludna. Narud\xc5\xbeba za traktore koju su trebale biti isporu\xc4\x8dene dr\xc5\xbeavama u Ju\xc5\xbenoj Americi i zbog koje je bila potrebna investicija u tvornicu, propala je. Otkaz narud\xc5\xbebe prisilio je Ferruccia prodati svoj dio svog udjela u tvornici._NEWLINE_1972.g., Georges-Henri Rossetti postao je Lamborghinijev partner u poslu sa sportskim automobilima. Lamborghini je prodao svoj udio u Automobili Lamborghini Ren\xc3\xa9 Leimeru godinu dana kasnije. Povukao se na svoje imanje "La Fiorita" u talijanskoj pokrajini Umbria u blizini jezera Trasimeno, koje je kupio 1971.g. Ondje se je po\xc4\x8deo baviti uzgojem vinove loze, tradicionalnih sorti toga kraja i uspje\xc5\xa1nom proizvodnjom kvalitetnih vina (vino Lamborghini). Ferruccio Lamborghini preminuo je u Perugi 1993.g. dobi od 76 godina.'